open-index/open-wikipedia-markdown huggingface dataset:
Tie 74 (Viro)

**Kantatie 74** kulki 1990-luvulla Saarenmaan halki Kuressaaresta Kuivastuun. Tie muutettiin kymmenisen vuotta sitten valtatieksi 10. Tässä yhteydessä valtatiestä 10 tuli yhtenäinen väylä Rististä Kuressaareen.

## Lähteet
* Maanteeamet, www.mnt.ee
RMS Alaunia

**SS/RMS/TSS Alaunia** on ollut ainakin neljän risteilyaluksen nimenä.
*RMS Alaunia (1913), Cunard Linen risteilyalus, laskettu vesille 1913, joukkojen kuljetusaluksena ensimmäisessä maailmansodassa, uponnut osuttuaan miinaan 1916
*RMS Alaunia (1925), Cunard Linen risteilyalus, laskettu vesille 1925, toisessa maailmansodassa apuristeilijänä (),
*TSS Alaunia (1960), Cunard Steamship Companyn alus, laskettu vesille 1960
*RMS Alaunia (1973), risteilyalus, laskettu vesille 1973

## Lähteet
Vanadiinioksitrikloridi

**Vanadiinioksitrikloridi** eli **vanadiini(V)trikloridioksidi** (VOCl3) on epäorgaaninen yhdiste. Ainetta käytetään katalyyttinä orgaanisen kemian synteeseissä.

## Valmistus ja käyttö
Teollisesti vanadiinioksitrikloridia valmistetaan kloorista ja divanadiinipentoksidista hiilen länäollessa.

:6 Cl2 + 2 V2O5 → 4 VOCl3 + 3 O2

Vanadiinitrioksidia käytetään katalyyttinä erityisesti muoviteollisuudessa valmistettaessa etyleenipropyleenidieenikumia (EPDM) ja polyeteeniä. Sitä käytetään myös lähtöaineena valmistettaessa orgaanisia vanadiiniyhdisteitä.

## Lähteet
Amerikan frendi

**Amerikan frendi** (*Episodes*) on David Cranen ja Jeffrey Klarikin luoma yhdysvaltalais-brittiläinen komediasarja. Sarjan ensiesitys oli Showtimella 9. tammikuuta 2011 ja BBC Twolla päivää myöhemmin.

Sarja kertoo brittiläisestä Lincolnin käsikirjoittajapariskunnasta, joka muuttaa Hollywoodiin tekemään uudelleenfilmatisointia BAFTA-palkitusta komediasarjastaan *Lyman’s Boys*. Projekti saa odottamattoman käänteen, kun televisioyhtiö palkkaa pääosaan *[[Frendit|Frendien]]* Joeynä tunnetun Matt LeBlancin, joka aiheuttaa sekasortoa sekä sarjan tuotannossa että Lincolnien parisuhteessa. LeBlanc esittää *Amerikan frendissä* satiirista versiota omasta itsestään.

*Amerikan frendi* on saanut pääosin positiivisia arvosteluja, ja sen arvosana Metacriticissä on 73. LeBlanc palkittiin roolisuorituksestaan vuoden 2011 parhaan komedia- tai musikaalisarjan miespääosan Golden Globella, ja sarja oli samassa yhteydessä ehdolla parhaaksi komedia- tai musikaalisarjaksi.

Sarjan esitysoikeudet on myyty ainakin 186 maahan. Suomessa *Amerikan frendiä* on esittänyt Yle TV2.

## Pääosissa

## Lähteet

## Aiheesta muualla
* ''Episodes'' Showtimen sivustolla 
* ''Episodes'' BBC:n sivustolla
Pilvijärvi

**Pilvijärvi** voi tarkoittaa seuraavia:

* Pilvijärvi, kylä Kirkkonummella
* Pilvijärvi, järvi Sipoossa.
Melbourne (täsmennyssivu)

**[[Melbourne]]** on Victorian osavaltion pääkaupunki Australiassa. Melbourne voi viitata myös seuraaviin paikkoihin, henkilöihin ja asioihin:

## Melbournessa Australiassa
* Melbourne Cricket Ground, kriketin ja australialaisen jalkapallon areena
* Melbourne Cup, jokavuotinen laukkakilpailu ja karnevaali marraskuun alussa
* Melbournen eläintarha
* Melbourne Grand Prix Circuit, moottorirata
* Melbournen olympialaiset, vuoden 1956 kesäolympialaiset
** Melbournen verikylpy, Unkarin ja Neuvostoliiton vesipallo-ottelu vuoden 1956 kesäolympialaisissa
* Melbournen sinfoniaorkesteri
* Melbourne Victory FC, jalkapalloseura
* Melbournen yliopisto, Victorian osavaltion vanhin yliopisto

## Muualla
**Etelämantereella**
* Mount Melbourne

**Kanadassa**
* Melbourne (Nova Scotia)

**Englannissa**
* Melbourne (Derbyshire)
* Melbourne (East Riding of Yorkshire)
* Melbourn, Cambridgeshire

**Yhdysvalloissa**
* Melbourne (Arkansas)
* Melbourne (Florida)
* Melbourne (Iowa)
* Melbourne (Kalifornia)
* Melbourne (Kentucky)

## Henkilöitä
* William Lamb eli lordi Melbourne (2. varakreivi Melbourne), Yhdistyneen kuningaskunnan pääministeri (1779–1848)
* Melbourne Armstrong Carriker Jr., yhdysvaltalainen lintutieteilijä

## Laivoja
* Melbourne, yksi Gustaf Eriksonin purjelaivoista, upposi 1932 yhteentörmäyksessä
;Australian laivasto
* HMAS Melbourne (1912), Sydney-luokan kevyt risteilijä
* HMAS Melbourne (R21), Majestic-luokan lentotukialus
* HMAS Melbourne (FFG 05), Adelaide-luokan ohjusfregatti
Perho Liiketalousopisto

**Perho Liiketalousopisto Oy** on Helsingissä toimiva yksityinen ammatillinen oppilaitos. Kampukset sijaitsevat Töölössä, Malmilla ja verkossa sekä urheilukeskus Urhea-kampuksella Mäkelänrinteessä. Perho Liiketalousopisto on myös valtakunnallinen urheiluoppilaitos. Status on Suomen Olympiakomitean myöntämä.

Perho Liiketalousopisto syntyi 1. tammikuuta 2017, kun Helmi Liiketalousopisto, Ravintolakoulu Perho ja Haaga-Perho yhdistyivät.

Kouluyhtiön päästrategia on kestävän koulutuksen strategia, jonka tavoitteet ovat kestävä koulutus, hyvinvoiva perholainen, ympäristön kunnioittaminen ja tasapainoinen talous.

Perho LTO:lla on opiskelijoita noin 1700 sekä opettajia ja muuta henkilökuntaa 170. 

Päätoimipiste sijaitsee Töölössä osoitteessa Perhonkatu 11, 00100 Helsinki.

## Koulutusohjelmat

Perho Liiketalousopisto tarjoaa ravintola- (kokki ja tarjoilija) ja matkailualan (matkailun asiakaspalvelija) sekä liiketoiminnan (merkonomi) ammatillista peruskoulutusta  (perustutkinnot) sekä lisä- ja täydennyskoulutusta (ammatti- ja erikoisammattitutkinnot) myös luontoalalla. 

Ravintola-alan perustutkintoon voi opiskella myös englanninkielisissä Restaurant Cook- ja Restaurant Waiter -koulutuksissa.

Ammatillisen peruskoulutuksen urheiluun yhdistäviltä Urhea-linjoilta valmistutaan urheilijan kaksoisuralle. 

Työttömille tai työttömyyshan alla oleville Perho Liiketalousopisto tarjoaa työvoimakoulutusta yhteistyössä TE-toimiston kanssa. 

## Muut palvelut

Kouluyhtiön kaupallisia palveluja ja tuotteita ovat ravintola Perho, ravintola Perhon Helmi ja liikunta- ja hyvinvointikeskus Helmi Center, kaupunkipelto Green City Farm sekä Perho PRO:n Kokkikoulu, Viinikoulu ja Anniskelupassi-koe. 

Perho PROn alta löytyvät lisäksi Perhon Juustola sekä Perhon Panimo. Ravintola Perhon tiloissa toimii myös Perho PROn Perhon Puoti, josta voi ostaa muun muassa juustoja ja oluita, oppilaitoksen oman kaupunkipelto Green City Farmin lähiruokatuotteita kuten kasviksia, yrttejä sekä myös hunajaa.

## Aiheesta muualla

Suomen urheiluoppilaitokset
Masse

**Masse** tai **Massé** on muun muassa seuraavien henkilöiden sukunimi:

* Charles Massé (1877–1969), ranskalainen katolinen piispa
* Julie Masse (s. 1970), kanadalainen poplaulaja
* Kylie Masse (s. 1996), kanadalainen selkäuimari ja maailmanmestari
* Marcel Masse (1936–2014), kanadalainen poliitikko
* Victor Massé (1822–1884), ranskalainen säveltäjä
* Vital Massé (s. 1936), kanadalainen katolinen piispa.
Last Rites (yhtye)

**Last Rites** on 2000-luvun alussa Rubicon-yhtyeen pohjalta muodostettu brittiläinen goottirock-yhtye, joka on julkaissut kaksi albumia ja yhden EP:n.

## Levytykset

## Yhtyeen jäsenet
* Nod Wright – laulu, rummut
* James Quinn – kitara
* Paul Wright – kitara
* Bob Ahern – bassokitara
Brett Sterling

**Brett Sterling** (s. 24. huhtikuuta 1984 Los Angeles, Kalifornia, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän siirtyi kaudeksi 2012–2013 AHL-seura Chicago Wolvesiin.

## Ura
Sterling pelasi juniorina neljä vuotta Coloradon yliopistossa. Hän teki 150 pelaamassaan yliopistopelissä 184 tehopistettä. NHL-seura Atlanta Thrashers varasi Sterlingin viidennellä kierroksella 145. pelaajana . Sterling siirtyi Thrashersin organisaatioon kaudeksi 2006–2007. Hän joutui kuitenkin pelaamaan kauden kokonaan AHL:ssä farmiseura Chicago Wolvesissa. Hän teki kaudella 77 ottelussa tehot	55+42=97 ja tämä toi mm. valinnan kauden tulokkaaksi ja paikan sarjan tähdistökentälliseen.

Hyvän kauden jälkeen Sterling pääsi harjoitusleirin kautta aloittamaan kauden 2007–2008 NHL:ssä. Hän teki ensimmäisen NHL-maalinsa lokakuussa 2007. Sterling ei kuitenkaan pystynyt vakinuuttamaan paikkaansa ylhäällä, ja hänet lähetettiin myöhemmin takaisin AHL:ään, jossa hän voitti Calder Cupin. Häntä kutsuttiin kauden aikana vielä ylös. Seuraavalla kaudella Sterlingin pistemäärä AHL:ssä laski edellisiin kausiin verrattuna huomattavasti. Kauden 2009–2010 hän pelasi kokonaan Wolvesissa.

Kesäkuussa 2010 Thrashers myi Sterlingin, Mike Vernacen ja seitsemännen kierroksen varausvuoron San Jose Sharksiin. Sopimus kuitenkin purettiin ja Sterling siirtyi heinäkuun alussa yksivuotisella sopimuksella Pittsburgh Penguinsiin. Sterling aloitti kauden AHL:ssä Wilkes-Barre/Scranton Penguinsissa, mutta hänet kutsuttiin NHL:ään helmikuussa 2011. Lopulta hän pelasi Pittsburghissa seitsemän ottelua. AHL:n Wilkes-Barre/Scrantonissa Sterling pelasi 65 ottelua ja teki niissä 53 pistettä. Kesällä 2011 hän solmi vuoden sopimuksen St. Louis Bluesin kanssa.

Sterling pelasi alkukauden aikana 54 ottelua Bluesin farmiseurassa Peoria Rivermenissä ja 4 ottelua Bluesissa. Hän oli 48 pisteellään Rivermenin toiseksi paras pistemies, kun Blues ja Phoenix Coyotes sopivat vaihtokaupasta. Sterling vuokrattiin loppukaudeksi Coyotesin farmijoukkue Portland Piratesiin, ja Riverman sai Piratesista Patrick O'Sullivanin. Sterling pelasi koko kauden aikana AHL:ssa 73 ottelua ja teki niissä 62 pistettä. Kauden jälkeen hän solmi sopimuksen Chicago Wolvesin kanssa.

## Tilastot

## Lähteet
*
Leluliike Casagrande

**Leluliike Casagrande Oy** on juuriltaan italialainen, yli satavuotias leluliike Turussa Linnankadulla. Leluliike Casagrande on sijainnut samassa osoitteessa vuodesta 1929.

26-vuotias italialainen Antonio Casagrande muutti perheensä kanssa Suomeen ja Turkuun 1911. Hän avasi Humalistonkadulle tukku- ja vähittäisliikkeen nimeltä ”Amerikkalainen Pasaari”. Liikkeessä myytiin lelujen lisäksi sisustustavaroita ja koristeita, naisten ja miesten asusteita, soittimia ynnä muuta. Nykyiselle paikalleen Linnankadun Reginan taloon liike muutti vuonna 1930 ja keskittyi Antonion esikoispojan Wilhelm Casagranden johdossa leluihin. Kolmatta polvea edustava Renato Casagrande johtaa liikettä edelleen.

Liiketiloja on kolmessa kerroksessa noin 1&nbsp;500 neliömetriä. Sivuliikkeitä Casagrandella on vuosien varrella ollut muun muassa Aurakadulla, Yliopistonkadulla ja Turun Länsikeskuksessa. Marraskuussa 2025 Casagrande avaa sivuliikkeen kauppakeskus Skanssiin.

## Lähteet

## Aiheesta muualla
*Pörssitieto: W. Casagrande Oy.
Tie 63 (Viro)

**Kantatie 63** kulkee Kaakkois-Virossa Setomaan kunnassa Karisillan kylästä Värskan luoteispuolelta kantatieltä 45 etelään Koidulan raja-asemalle Venäjän rajalle Petserin pohjoispuolelle. Tien pituus on 17,8 kilometriä.

## Tien kulku
Kantatie 63 kulkee seuraavien maakuntien ja kuntien alueella:

### Võrumaa
* Setomaan kunta

## Lähteet
Milja Thureson

**Milja Mirjam Thureson** (s. 23. toukokuuta 1994 Kaarina) on suomalainen pikajuoksija. Hän edustaa Lahden Ahkeraa ja häntä valmentaa Vesa Thureson. Vuoteen 2023 asti hän edusti Turun Tovereita.

Thureson sijoittui Rietin alle 20-vuotiaiden EM-kilpailuissa 2013 100 metrillä viidenneksi ajalla 12,02. Hän voitti samana vuonna alle 20-vuotiaiden Pohjoismaiden-mestaruuden 100 ja 200 metrillä. Hän kuului alkuerissä karsiutuneeseen Suomen 4&nbsp;×&nbsp;100 metrin viestijoukkueeseen Zürichin EM-kilpailuissa 2014. Hän sijoittui 100 metrillä seitsemänneksi Tallinnan alle 23-vuotiaiden EM-kilpailuissa 2015. Hän karsiutui 400 metrin ja 4&nbsp;×&nbsp;400 metrin viestin alkuerissä Münchenin EM-kilpailuissa 2022. Hän karsiutui 400 metrin alkuerissä myös Istanbulin sisäratojen EM-kilpailuissa 2023. Rooman EM-kilpailuissa 2024 hän juoksi avausosuuden Suomen 4&nbsp;×&nbsp;400&nbsp;metrin viestin joukkueessa, joka oli alkuerien kymmenenneksi nopein ajalla 3.26,51, mikä oli Suomen naisjoukkueen paras pitkän viestin aika sitten vuoden 1976. Hän karsiutui 400 metrin alkuerissä Apeldoornin sisäratojen EM-kilpailuissa 2025.

Thureson on voittanut Kalevan kisoissa kultaa 200 metrillä 2018 ennätysajallaan 23,65 ja 2021 ajalla 23,79. Thureson sijoittui hopealle sekä 100 että 200 metrillä vuosina 2014 ja 2015 ja hopealle sekä 100 että 400 metrillä vuonna 2018 sekä pronssille 100 metrillä vuonna 2017, 200 ja 400 metrillä vuonna 2020 sekä 400 metrillä 2021. Kalevan kisoissa 2022 hän saavutti hopeaa 100 ja 200 sekä pronssia 400 metrillä. Kalevan kisoissa 2024 ja 2025 hän sai hopeaa 400 metrillä. Sisäratojen SM-kisoissa hän voitti 60 metrin juoksussa kultaa Helsingissä 2011 silloisella ennätyksellään 7,58 ja Kuopiossa 2019 ajalla 7,46 sekä sijoittui pronssille Tampereella 2015 ja Jyväskylässä 2017. 200 metrillä hän sai hopeaa 2019, Tampereella 2020, Jyväskylässä 2021 ja Tampereella 2024 sekä pronssia Tampereella 2016, Kuopiossa 2022, Helsingissä 2023 ja Kuortaneella 2025. 400 metrillä hän voitti kultaa 2019 ja 2022, sai hopeaa vuosina 2021, 2024, 2025 ja 2026 sekä pronssia vuonna 2023. Viestissä hän sai hopeaa 2024. Viestijuoksun SM-kilpailuissa hän voitti 4&nbsp;×&nbsp;400 metrin viestissä kultaa 2024 ja pronssia 2025, 4&nbsp;×&nbsp;800 metrin viestissä hopeaa 2025 sekä 4&nbsp;000 metrin viestissä pronssia 2024.

Thureson pitää hallussaan 150 metrin 14-vuotiaiden Suomen ennätystä 18,50, jonka hän juoksi Turussa 2008.

## Henkilökohtaiset ennätykset

## Lähteet
Tie 76 (Viro)

**Kantatie 76** on Kuressaaren kaupungin kehätie Saarenmaan saarella Virossa. Tie alkaa Kuressaaren lounaispuolelta Nasvan pienkauppalasta kantatieltä 77 ja päättyy kaupungin eteläpuolella Roomassaaren satamaan. Tien pituus on 13,5 kilometriä.

Kantatie 76 kulkee koko matkan Saarenmaan kunnan alueella.

## Lähteet
Tie 77 (Viro)

**Kantatie 77** kulkee Saarenmaan saarella Virossa. Tie alkaa Kuressaaren keskustasta valtatien 10 päätepisteestä ja päättyy lähellä saaren eteläkärkeä Läbaran kylässä. Tien pituus on 47,4 kilometriä.

Kantatie 77 kulkee koko matkan Saarenmaan kunnan alueella.

## Lähteet
Tie 78 (Viro)

**Kantatie 78** kulkee Saarenmaan saarella Virossa. Tie alkaa Kuressaaresta valtatieltä 10 ja kulkee Kihelkonnan pienkauppalan kautta Tagamõisan niemimaalle Veeremäen kylään Tagalahden länsirannalle. Tien pituus on 47,9 kilometriä.

Kantatie 78 kulkee koko matkan Saarenmaan kunnan alueella.

## Lähteet
Stan Tracey

**Stanley William Tracey** (30. joulukuuta 1926 Denmark Hill, Lontoo – 6. joulukuuta 2013) oli brittiläinen jazzpianisti ja säveltäjä, jonka tyyliin vaikuttivat luultavasti eniten Duke Ellington ja Thelonious Monk. Pitkän uran brittiläisen jazzin pioneerina tehnyttä Traceyä on kutsuttu brittiläisen jazzin kummisedäksi.

## Lähteet

## Aiheesta muualla
*"Stan Tracey's web site" 
*"The Stan Tracey Website"
*''The Guardian'', November 13, 2006
*"Stan Tracey re-releases"
Tie 79 (Viro)

**Kantatie 79** kulkee Saarenmaan saarella Virossa. Tie alkaa Kuressaaren koillispuolelta Upan kylästä valtatieltä 10 ja päättyy Leisin pienkauppalaan Upsulahden rannalle. Tien pituus on 36,8 kilometriä.

Kantatie 79 kulkee koko matkan Saarenmaan kunnan alueella.

## Lähteet
Tie 75 (Viro)

**Kantatie 75** kulkee Saarenmaalla ja yhdistää Orissaaren pienkauppalan valtatielle 10 sekä idän että lännen kautta. Tien pituus on 8,3 kilometriä.

Kantatie 75 kulkee koko matkan Saarenmaan kunnan alueella.

## Lähteet
Four Year Strong

**Four Year Strong** on yhdysvaltalainen pop-punk- ja hardcoreyhtye, joka on perustettu vuonna 2001. 

## Nykyiset jäsenet

*Dan O'Connor - laulu, kitara 
*Alan Day - laulu, kitara 
*Joe Weiss - basso, taustalaulu 
*Jackson "Jake" Massucco - rummut

## Entiset jäsenet

*Teddy Petsas - laulu (2001) 
*Ardie Petsas - basso (2001–2004) 
*Bryan Gregoire - laulu (2001–2002) 
*John Dagnello - kitara (2002) 
*Eric Stone - kosketinsoittimet (2005) 
*Tim Savas - kosketinsoittimet (2005) 
*Jim Doucette - kitara 
*Chris Curran - kosketinsoittimet (2005)
*Josh Lyford - kosketinsoittimet (2011)

## Albumit
**It's Our Time* (2005)	   	
**Rise or Die Trying* (2007)
**Enemy of the World* (2010)
**In Some Way, Shape, Or Form* (2011)
**Four Year Strong* 2015
**Brain Pain* (2020)
**Analysis Paralysis* (2024)
Tie 82 (Viro)

**Kantatie 82** kulkee Hiidenmaan saarella Virossa. Se alkaa Kärdlan länsipuolelta kantatieltä 80 ja johtaa Tahkunan niemimaalle Lehtmaan, saaren pohjoisrannalle. Tien pituus on 7,0 kilometriä. 

Kantatie 82 kulkee koko matkan Hiidenmaan kunnan alueella.

## Lähteet
Tie 83 (Viro)

**Kantatie 83** kulkee Virossa Hiidenmaan saarella. Se alkaa Pühalepan kylästä kantatieltä 80 ja kulkee saaren etelärannikkoa seuraillen Käinan pienkauppalan kautta Emmasten kylään kantatielle 84. Tien pituus on 31,2 kilometriä. 

Kantatie 83 kulkee koko matkan Hiidenmaan kunnan alueella.

## Lähteet
Tie 84 (Viro)

**Kantatie 84** kulkee Virossa Hiidenmaan saarella. Tie kulkee saaren länsirantaa Emmastesta kantatieltä 83 Luidjaan kantatielle 80. Tien pituus on 29,9 kilometriä. 

Kantatie 84 kulkee koko matkan Hiidenmaan kunnan alueella.

## Lähteet
Tie 85 (Viro)

**Kantatie 85** kulkee Pohjois-Virossa valtatieltä 1 Loksan kaupunkiin. Tie alkaa Kuusalun kunnan Liiapeksin kylästä ja päättyy Loksan keskustaan. Tien pituus on 15,5 kilometriä.

## Tien kulku
Kantatie 85 kulkee seuraavien maakuntien ja kuntien alueella:

### Harjumaa
* Kuusalu
* Loksa

## Lähteet
Tie 86 (Viro)

**Kantatie 86** kulkee Saarenmaan saarella Virossa. Tie alkaa Kuressaaren keskustasta valtatieltä 10 ja päättyy Pangan kylään Saarenmaan pohjoisrannikolle. Tien pituus on 36,8 kilometriä.

Kantatie 86 kulkee koko matkan Saarenmaan kunnan alueella.

## Lähteet
Ratsutila Kuutamolaukka

**Ratsutila Kuutamolaukka** (alkuteos: *Premiers galops*) on Françoise Le Gloahecin kirjoittama lastenkirja. Asiantuntijana on toiminut Karine Lefranc, kirjan on kuvittanut Pierre Couronne ja suomentanut Anna Heroja.

## Juoni
Kuutamolaukan ratsutilalla Lassi opettelee ratsastamaan ja hoitamaan Jesse-ponia. Myös Lassin sisko Lilli ja tämän ystävä Pipsa käyvät tallilla tervehtimässä lempihevosiaan Vihtoria ja Ladya ja osallistuvat tallin töihin. Tarinoiden lisäksi kirjassa on tietoa hevosten elintavoista, ravinnosta, lisääntymisestä ja muista hevosiin liittyvistä asioista. Keskeiset hevosiin liittyvät sanat on selitetty jokaisen tarinan yhteydessä olevassa sanastossa.
Tie 81 (Viro)

**Kantatie 81** kulkee Virossa Hiidenmaan kunnassa Kärdlasta kantatieltä 80 Käinaan kantatielle 83. Tie kulkee etelä-pohjoissuunnassa Hiidenmaan halki. Tien pituus on 21,7 kilometriä. 

## Lähteet
Tie 80 (Viro)

**Kantatie 80** kulkee Hiidenmaalla Virossa. Tie on saaren pohjoinen päätie. Se alkaa Väinämeren rannalta Heltermaan satamasta ja kulkee saaren pohjoista rantaa seuraillen Kärdlan kautta Luidjan kylään Länsi-Hiidenmaalle. Tien pituus on 50,2 kilometriä. 

Heltermaan ja Rohukülan välinen osuus on talvisin Euroopan pisin jäätie, noin 26 kilometriä.

Kantatie 80 kulkee koko matkan Hiidenmaan kunnan alueella.

## Lähteet
Tapia

**Tapia** on muun muassa seuraavien henkilöiden sukunimi:

* Antonio Tapia (s. 1949), espanjalainen jalkapallovalmentaja
* Bill Tapia (1908-2011), yhdysvaltalainen ukulelensoittaja
* Carlos Tapia (s. 1962), argentiinalainen jalkapalloilija
* Nelson Tapia (s. 1966), chileläinen jalkapallomaalivahti
* Ramón Tapia (1932–1984), chileläinen nyrkkeilijä
* Renato Tapia (s. 1995), perulainen jalkapalloilija.
Voimistelu kesäolympialaisissa 1952 – miesten nojapuut

**Vuoden 1952 kesäolympialaisissa miesten [[Voimistelu kesäolympialaisissa 1952|voimistelun]] nojapuukilpailussa** osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.

## Nojapuut

## Lähteet
* Tulokset puolan kielellä
Tie 88 (Viro)

**Kantatie 88** kulkee Koillis-Virossa Rakverestä Tudun ja Tudulinnan kautta Peipsijärven pohjoisrannalle Alutagusen kunnan Rannapungerjan kylään valtatielle 3. 

## Tien kulku
Kantatie 88 kulkee seuraavien maakuntien ja kuntien kautta:

### Länsi-Virumaa
* Rakveren kaupunki
* Rakveren kunta
* Vinnin kunta

### Itä-Virumaa
* Alutagusen kunta

## Lähteet
Tie 89 (Viro)

**Kantatie 89** kulkee Keski-Virossa Põlvan kaupungista kantateiden 62 ja 87 risteyksestä Kanepin kunnan Savernan kylään valtatielle 2. Tien pituus on 20,4 kilometriä.

## Tien kulku
Kantatie 89 kulkee seuraavien maakuntien ja kuntien alueella:

### Põlvamaa
* Põlvan kunta
* Kanepin kunta

## Lähteet
Tie 90 (Viro)

**Kantatie 90** kulkee Kaakkois-Virossa Põlvan kaupungin eteläpuolelta kantatieltä 64 itään Setomaan kunnan Karisillan kylään kantatielle 45 Värskan luoteispuolelle. Tien pituus on 34,2 kilometriä.

## Tien kulku
Kantatie 90 kulkee seuraavien maakuntien ja kuntien alueella:

### Põlvamaa
* Põlvan kunta
* Räpinan kunta

### Võrumaa
* Setomaan kunta

## Lähteet
Tie 87 (Viro)

**Kantatie 87** on Põlvan kehätie. Se alkaa kantateiden 62 ja 89 risteyksestä Põlvan länsipuolelta ja kulkee Põlvan pohjois- ja itäpuolitse kantateiden 61 ja 62 risteysten kautta kaupungin kaakkoispuolelle kantatielle 90. Tien pituus on 6,0 kilometriä.

## Tien kulku
Kantatie 87 kulkee seuraavien maakuntien ja kuntien alueella:

### Põlvamaa
* Põlvan kunta

## Lähteet
Tie 91 (Viro)

**Kantatie 91** kulkee Koillis-Virossa Narva-Jõesuun kaupungin Udrian kylästä valtatieltä 1 Narva-Jõesuun keskuksen kautta Narvan keskustaan valtatielle 1. Tie seuraa suuren osan matkaa Narvanlahden rannikkoa ja Narvanjoen länsirantaa.

Kantatie 91 kulkee seuraavien maakuntien ja kuntien kautta:

## Itä-Virumaa
*Narva-Jõesuun kaupunki
*Narvan kaupunki

## Lähteet
Valtatie 92 (Viro)

**Valtatie 92** kulkee eteläisen Viron poikki Tartosta lähelle Pärnua. Tie alkaa Tarton kaupungin länsipuolelta valtatieltä 2, kulkee Võrtsjärven pohjoispuolitse ja Viljandin läpi ja päättyy valtatielle 6 Kilingi-Nõmmen itäpuolella. Valtatie on 122,8 kilometriä pitkä.

## Historiaa
Aikaisemmin Viljandin ja Tarton välinen tie oli kantatie 48 ja Viljandin ja Kilingi-Nõmmen välinen tie kantatie 56. Kantatiet 48 ja 56 yhdistettiin valtatieksi 92, jotta Pärnusta saataisiin yhtenäisempi väylä Tarttoon. Teiden yhdistäminen tapahtui 2000-luvun alkupuolella.

## Tien kulku
Valtatie 92 kulkee seuraavien maakuntien ja kuntien kautta:

### Tartumaa
* Tarton kaupunki
* Kambjan kunta
* Elvan kunta

### Viljandimaa
* Viljandin kunta
* Viljandin kaupunki
* Põhja-Sakalan kunta

### Pärnumaa
* Saarden kunta

## Lähteet
Tie 94 (Viro)

**Kantatie 94** (*Põhjaranna Tee*) kulkee Pohjois-Virossa Maardun kaupungissa valtatieltä 1 Muugan satamaan. Tie on noin kolme kilometriä pitkä.

Kantatie 94 kulkee seuraavien maakuntien ja kuntien kautta:

## Harjumaa
* Maardu

## Lähteet
Naisten pujottelu alppihiihdon maailmanmestaruuskilpailuissa 2011

**Naisten [[pujottelu (alppihiihto)|pujottelu]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** järjestettiin Gudiberg-rinteessä 19. helmikuuta. Kilpailuun osallistui 111 urheilijaa 46 maasta.

## Tulokset

## Lähteet
Voimistelu kesäolympialaisissa 1952 – miesten hyppy

Miesten voimistelun hypyssä osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.

## Hyppy

## Lähteet
* Tulokset puolan kielellä
Oğuz

**Oğuz** (; vuoteen 1991 saakka Vartaşen, ven. Варташе́н, *Vartašen*) on kaupunki Azerbaidžanissa. Se sijaitsee Kaukasuksen pääjonon etelärinteen juurella 268 kilometriä Bakusta luoteeseen. Kaupunki on Oğuzin piirin keskus. Asukkaita on 7&nbsp;000 henkeä (vuonna 2010, arvio).

Paikkakunta on saanut alkunsa Vartaşenin kylästä ja myöhemmin taajamasta, joka sai kaupunginoikeudet vuonna 1968. Vuoristo-Karabahin sotaan saakka siellä asui huomattava armenialaisista ja udeista muodostunut kristitty yhteisö. Nykyään suurin osa asukkaista on azereja, vuoristojuutalaisia ja lezgejä. Nähtävyyksiin kuuluvat vuonna 1906 rakennettu synagoga ja vaatimattomamman näköinen moskeija.

## Lähteet

## Aiheesta muualla

* Azerbaidjan: Territorial and administrative units , , 
* Tourism Portal of Azerbaidzhan: Oghuz city
Raakeli

**Raakeli** on lastamainen työväline, jota käytetään silkkipainannassa ja käsin tapahtuvassa kankaanpainannassa, erityisesti kaaviopainannassa. Sen avulla painoväri levitetään työstettävälle kankaalle ja painetaan painokaavion seulakankaan läpi. 

Raakeleita on erikokoisia; käytettävän työkalun koko riippuu käytössä olevan painokaavion sekä kankaaseen painettavan kuvion leveydestä. Isompaa raakelia käytetään kaksin käsin, pienempää yhdellä kädellä. Raakeli on muodoltaan lastamainen, ja sen teräosa on kumia tai muovia. Runko-osa voi olla joko samaa materiaalia kuin terä tai puuta tai metallia. Raakelin teräosan kovuus ja jäykkyys määrittää sen miten paljon tarvitaan voimaa musteen painamiseksi seulakankaan läpi. Yleisesti ottaen pehmeä kumi jättää paksumman kerroksen väriä kankaaseen kuin kovempi materiaali. Raakeli pestään ja kuivataan käytön jälkeen ja sitä säilytetään kahvaosan varassa, jotta sen terä pysyisi ehjänä. 

## Lähteet

*
Don’t Bother Me

**Don't Bother Me** on englantilaisen rockyhtyeen The Beatlesin kappale yhtyeen vuoden 1963 albumilta *[[With the Beatles]]*. Se on ensimmäinen George Harrisonin Beatlesille yksin säveltämä kappale, joka julkaistiin yhtyeen albumilla. Hän oli aikaisemmin säveltänyt John Lennonin kanssa ”Cry for a Shadow” -nimisen kappaleen, joka oli Tony Sheridanin kanssa tehdyllä albumilla. Se oli parodia The Shadows -yhtyeen tyylistä.

The Esquires teki ”Don’t Bother Me” -kappaleesta Orvokki Idän sanoittaman version ”Mua kiusaat vain”.

## Kokoonpano
Lähde: 

### The Beatles
*George Harrison – laulu, soolokitara
*John Lennon – rytmikitara, tamburiini
*Paul McCartney – bassokitara
*Ringo Starr – rummut, bongo

### Tuotanto
*George Martin – tuottaja
*Norman Smith – äänisuunnittelija

## Lähteet
Miesten pujottelu alppihiihdon maailmanmestaruuskilpailuissa 2011

**Miesten [[pujottelu (alppihiihto)|pujottelu]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** kilpailtiin 20. helmikuuta Gudiberg-rinteessä. Kilpailuun osallistui 100 urheilijaa 55 eri maasta.

## Tulokset

## Lähteet
Palokan kauppakeskus

**Palokan kauppakeskus** on Jyväskylän Palokassa sijaitseva kauppakeskus. Kauppakeskus kuuluu Palokankeskuksen myymäläkeskittymään.

Rakennuksen kokonaispinta-ala on noin 20 000 neliömetriä. Tästä 8 000 neliötä on kauppakeskuksen päävuokralaisen, K-Citymarket Palokan, käytössä.

## Historia
Kauppakeskuksen rakennustyöt aloitettiin keväällä 2010. Kauppakeskuksen rakennutti työeläkeyhtiö Varma ja sen rakentajana toimi Skanska. Rakennustöiden alkaessa investoinnin kokonaisarvon kerrottiin tontteineen olevan 31,5 miljoonaa euroa.

Kauppakeskus avattiin yleisölle huhtikuussa 2011. Kauppakeskuksen avautuessa sen päävuokralainen oli K-Citymarket Palokka ja muita isoja toimijoita olivat tavaratalo Hong Kong, kodinkoneliike Expert ja brändiyhtiö Iittalan outlet. Yhteensä kauppakeskuksessa oli sen avautuessa 24 eri toimijaa, jotka työllistivät yhteensä 200 henkilöä.

## Liikkeet
Kauppakeskuksessa toimivat myymälät, tilanne alkuvuodesta 2026:

* K-Citymarket
* Onion Food
* Kultajousi
* Jesper Junior
* Marimekko
* Dressmann
* Hiustalo
* Rusta
* Jalka- ja kauneushoitola Bellissima
* Studio AK Palokka
* Caffitella
* Nissen
* Habita

* Fitness24Seven
* 24 Pesula
* Pentik Outlet
* Lager 157
* Luhta Brand Store
* Hammassirkku
* GOGO Express
* Partyshop Caffitella
* Boss Man Barbershop
* Fysiovire
* Melli EcoDesign
* Mobiilipiste 

## Lähteet
Gauthier de Tessières

**Gauthier de Tessières de Blanzac** (s. 9. marraskuuta 1981 Clermont-Ferrand) on ranskalainen alppihiihtäjä. Hän edustaa seuratasolla Douanes L'Alpe d'Huezia.

De Tessières on kilpaillut maailmancupissa vuodesta 2001 lähtien. Hänen paras osakilpailusijoituksensa on kolmas tila, jonka hän sai Val d'Isèren suurpujottelusta 2008.

De Tessières voitti juniorien MM-pronssia supersuurpujottelusta vuonna 2001. Hän osallistui aikuisten MM-kisoihin ensimmäistä kertaa vuonna 2005. Tuolloin hän kilpaili suurpujottelussa, mutta keskeytti jo ensimmäisellä kierroksella. De Tessières oli mukana myös seuraavan vuoden olympialaisissa, joissa hän keskeytti suurpujottelun ja oli supersuurpujottelussa 39. Hän oli super-G:ssä 22. MM-kisoissa 2007 ja samassa lajissa yhdestoista vuoden 2009 MM-kilpailuissa sekä 31. Vancouverin olympialaisissa 2010. Garmisch-Partenkirchenin MM-kisoissa 2011 De Tessières oli voittamassa joukkuekilpailua ja sijoittui suurpujottelussa yhdeksänneksi. Schladmingin MM-kilpailuissa 2013 hän saavutti hopeaa supersuurpujottelussa.

## Lähteet
Jon Lajoie

**Jonathan ”Jon” Lajoie** (s. 21. elokuuta 1980) on kanadalainen koomikko, näyttelijä, räppäri, laulaja, muusikko ja mediapersoona Montrealista, Quebecista.

## Tausta
Lajoie syntyi St Hubertissa, Quebecissa ja kasvoi Montrealissa, Quebecissa. Hänen isänsä on ranskankanadalainen ja hänen äitinsä on englanninkanadalainen. Hän valmistui Dawsonin yliopiston teatterilinjalta vuonna 2001. Vuodesta 1998 asti, hän on näytellyt englanninkanadalaista muusikkoa nimeltä Thomas Edison Radio-Canadan ranskankanadalaisessa tilannekomediassa *L'auberge du chien noir*.

## Diskografia

### Studioalbumit
* *You Want Some of This?* (2009)
* *I Kill People* (2010)

## Aiheesta muualla
* Jon Lajoien Youtube-kanava
Tiepolo

**Tiepolo** on italialainen sukunimi ja se voi viitata seuraaviin venetsialaisiin henkilöihin:

* Giovanni Battista Tiepolo (1696–1770), taidemaalari
* Giovanni Domenico Tiepolo (1727–1804), taidemaalari, Giovanni Battista Tiepolon poika
* Lorenzo Baldissera Tiepolo (1736–?), taidemaalari ja Giovanni Battista Tiepolon nuorempi poika
The Ultra-Violence

__NOTOC__
**The Ultra-Violence** on thrash metal -yhtye Death Angelin ensimmäinen studioalbumi, joka julkaistiin vuonna 1987. Albumi nauhoitettiin kaikkien yhtyeen jäsenten ollessa alle 20-vuotiaita – rumpali Andy Galeon oli vasta 14-vuotias.

## Kappaleet
# 
# 
# 
# 
# 
# 
# 
# 

* Mark Osegueda kertoi haastattelussa (a 2003 interview ), että "I.P.F.S." tarkoitti "Intense Puke Feeling Syndrome," mutta on epäselvää, pitikö tämä ottaa vakavasti.

## Kokoonpano
* Mark Osegueda – laulu
* Rob Cavestany – kitara, taustalaulu
* Gus Pepa – kitara
* Dennis Pepa – basso, taustalaulu
* Andy Galeon – rummut
* Arnie Tan – lyömäsoittimet

## Arvostelut
* Allmusic: 

## Lähteet

## Aiheesta muualla
* 
*
Saarentaka

**Saarentaka** on kylä ja entinen koulupiiri Somerolla, pari kilometriä Someron keskustaajamasta länteen. Kylän väkiluku vuonna 2011 oli 66, mikä teki siitä Someron 47 varsinaisesta kylästä väkiluvultaan 30. suurimman. Saarentaan naapurikyliä ovat Kimala lännessä ja Härkälä idässä sekä Rautela ja Pappila pohjoisessa.

## Luonto
Kylän alue rajoittuu pohjoisessa Paimionjoen vesistöön kuuluviin Saarentaanjärven ja Rautelanjärveen, joiden välissä aiemmin sijaitsi nyttemmin ruopattu Rautelankoski. Kosken ympäristö on harjumaastoa, joka ennen kosken ruoppausta ja 1970-luvulla alkanutta soranottoa oli tunnettu luonnonkauneudestaan.

## Historia
Isossajaossa Saarentaka oli omana jakokuntanaan mutta on aiemmin muodostanut jakokunnan yhdessä viereisten Härkälän, Harjun ja Lammin kanssa, ja vielä varhemmin samaan jakokuntaan ovat saattaneet kuulua myös vesistön pohjoispuolisten Joensuun ja Jaatilan tilukset. Harjun, Lammin, Härkälän ja Saarentaan yhteisessä omistuksessa oli vielä isonjaon ajankohtaan asti Laitiaistenmaan takamaapalsta Tammelan rajalla.

Saarentaan kylän vanhoja taloja ovat olleet Klemelä, Anttila, Erkkala ja Hurra. Näistä Erkkala ja Anttila liitettiin jo 1700-luvulla naapurikylässä Härkälässä sijainneesen Härkälän kartanoon ja vanhalla kylätontilla nykyisten Saarentaantien ja Kimalan rantatien risteyksessä sijainnut Klemelä purettiin 1980-luvulla, mutta Hurra on vielä olemassa Saarentaanjärven länsipäässä hiukan länteen paikalta, jossa se oli jo isonjaon kartassa kylän rintapeltojen länsipäässä.

Vuosina 1930–1966 kylässä toimi Saarentaan kansakoulu.

## Lähteet
* 

### Viitteet
Hamekyttä – pojasta polvi paranee

**Hamekyttä – pojasta polvi paranee** (tunnetaan myös nimellä **Hamekyttä 3**, ) on yhdysvaltalainen komediaelokuva vuodelta 2011. Elokuvan pääosissa näyttelevät Martin Lawrence, joka oli pääosassa myös elokuvasarjan aikaisemmissa osissa *[[Hamekyttä]]* ja *[[Hamekyttä 2]]*, sekä Brandon T. Jackson. Elokuvan on ohjannut John Whitesell.

Elokuvan ensi-ilta oli Yhdysvalloissa 18. helmikuuta 2011. Suomessa elokuvan ensi-ilta oli 8. huhtikuuta 2011.

Elokuvan kuvaukset alkoivat huhtikuussa 2010, ja pääosa kohtauksista kuvattiin atlantalaisessa yksityisessä Agnes Scott College -tyttökoulussa.

## Näyttelijät

## Lähteet

## Aiheesta muualla
* Elokuvan kotisivut
Pelorus-luokka (risteilijä)

**Pelorus-luokka** oli Britannian kuninkaallisen laivaston yhdentoista kolmannen luokan (panssarikansi)risteilijän muodostama alusluokka, jotka laskettiin vesille vuosina 1896-1900 osana vuoden 1893 tilausta. Alusluokan oli suunnitellut laivastonpääsuunnittelija Sir William White ja se perustui edeltäneeseen Pearl-luokkaan.

Teknologian nopean muutoksen myötä luokan alukset vanhenivat ennen valmistumistaan. Luokan aluksiin asennettiin erilaisia kokeellisia kattiloita, mutta pääosa osoittautui testattaessa epätyydyttäviksi. Luokan ensimmäisenä aluksena romutettiin *HMS Pandora* jo vuonna 1913 ja kaksi seuraavaa *HMS Perseus* ja *HMS Prometheus* vuotta myöhemmin. Loputkin piti romuttaa 1915, mutta ensimmäisen maailmansodan alettua niiden palvelusaikaa venytettiin. *HMS Pegasus* upposi taistelussa vuonna 1914 ja loput romutettiin vuosina 1919-1922 lukuun ottamatta *HMS Pioneeria*.

## Alukset

## Lähteet

*
*

### Viitteet
Fernando Roig Alfonso

**Fernando Roig Alfonso** (s. 25. kesäkuuta 1947 Pueblo Nuevo, Valencia, Espanja) on espanjalainen liikemies ja urheiluvaikuttaja. Hän toimii espanjalaisen jalkapalloseura Villarreal Club de Fútbolin puheenjohtajana. Roig omistaa itse myös valtaosan seuran toiminnasta, jotka hän osti haltuunsa kaudella 1997–1998.

Roigin omistuksessaan Villarreal Club de Fútbol on kasvanut seurana yhdeksi Espanjan suurimmista. Seuran edutusjoukkue onnistui vakiinnuttamaan pelipaikkansa maan korkeimmalla sarjatasolla Primera Divisiónissa 2000-luvulla, sekä se pelasi myös Eurooppa-liigaassa että Mestarien liigaassa. Joukkueen maineikkaampana saavutuksena varmasti Mestarien liiga välieriin eteneminen kaudella 2005–2006. Hän on pitänyt huolta ja kehittänyt myös huomattavasti seuran junioritoimintaa, josta osoituksena muun muassa Villarreal B:n nouseminen Segunda Divisióniin kaudeksi 2009–2010.

Roig omistaa keramiikka-alan yrityksen nimeltä Pamesa, jonka puheenjohtajana hän myös toimii. Lisäksi hän omistaa 9% osuuden päivittäistavarakauppaketju Mercadonan osuuksista, jota johtaa hänen veljensä Juan.

Sanomalehti Mundo Deportivo palkitsi hänet vuoden 2008 parhaana urheilujohtajana.

## Lähteet

## Aiheesta muualla
* Pamesa Cerámican kotisivusto
Miro Laurila

**Miro Laurila** (s. 4. lokakuuta 1988 Kotka) on suomalainen keskimatkojen juoksija. Hän saavutti vuonna 2011 hopeaa sekä 800 metrillä että 1&nbsp;500 metrillä Turun Kalevan kisoissa ja sisäratojen SM-kilpailuissa hän voitti kultaa 3&nbsp;000 metrillä ja hopeaa 1&nbsp;500 metrillä. Hänen tilillään on lukuisia nuorten ja junioreiden Suomen mestaruuksia.

Kotkalaisen Laurilan seura on Karhulan Urheilijat ja häntä valmentaa Kari Sinkkonen.

## Henkilökohtaiset ennätykset

### Ulkoradat

### Sisäradat

## Lähteet
Nothing’s Shocking

**Nothing’s Shocking** on yhdysvaltalaisen rockyhtye Jane’s Addictionin ensimmäinen studio-albumi. Albumi julkaistiin 23. elokuuta 1988. Albumi ja kappaleen ”Mountain Song” musiikkivideo kiellettiin laajasti. Albumin kannessa on yhtyeen laulaja Perry Farrellin tekemä veistos siamilaisista kaksosista keinutuolissa, joiden päät ovat tulessa. Farrell käytti kuvan mallina tyttöystäväänsä Casey Niccolia.

Albumilta julkaistiin neljä singleä: ”Mountain Song”, ”Had a Dad”, ”Jane Says” ja ”Standing in the Shower... Thinking”. Ainoa single, joka pääsi jollekin listalle oli ”Jane Says”, joka oli kuudes Alternative Songs -listalla.

## Musiikkityyli
Albumi on yhtyeelle tyypillisen musiikkityylin, vaihtoehtorockin, heavy metalin ja hard rockin sekoitusta. Albumilta löytyy sekä herkkiä kappaleita (kuten ”Jane Says”), että raskaita kappaleita. Kappaleet, kuten ”Up the Beach”, ”Ocean Size” ja ”Mountain Song” sisältävät paljon vaikutteita yhtyeen innoittajista kuten Led Zeppelinistä ja The Curesta.

Teksteissään albumin kappaleet käsittelevät yleisesti seksiä, väkivaltaa, rakkautta ja huumeita. Kappale ”Ted, Just Admit It…” kertoo sarjamurhaaja Ted Bundystä.

## Julkaisu
Albumi julkaistiin elokuussa vuonna 1988. Albumilta julkaistiin varsinaisesti vain yksi single kappale ”Mountain Song” ja kolme promo-singleä, kappaleet ”Jane Says”, ”Had a Dad”, ”Standing in the Shower… Thinking”, sekä kappale ”Words and Music”, joka ei löydy albumilta. Vaikka singlejä julkaistiin yhteensä viisi albumi ei päässyt radiosoittoon. ”Jane Says” oli ainoa single, joka pääsi listoille.

Itse albumi pääsi Billboard 200 -listalle, ollen sillä sijalla 108. Yhtye sai albumista Grammy-ehdokkuuden *parhaasta hard rock/heavy metal esityksestä*. Albumi alkoi saamaan enemmän huomiota, kun yhtyeen toinen albumi *[[Ritual de lo Habitual]]* julkaistiin vuonna 1990. Samana vuonna *Nothing’s Shocking* albumi myi kultaa Yhdysvalloissa, ja platina-rajan se saavutti vuonna 1998. Lisäksi albumi myi hopeaa Isossa-Britanniassa. *[[Rolling Stone]]* -lehti listasi albumi 309:nneksi ”500 kaikkien aikojen parasta albumia” -listalla.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Perry Farrell – laulu, kansikuva, valokuvat, miksaus, tuottaja
* Eric Avery – bassokitara
* Dave Navarro – kitara
* Stephen Perkins – rummut, lyömäsoittimet

### Muut tekijät
* Dave Jerden – tuottaja, suunnittelu, miksaus
* Andy Harper – miksaus
* Ronnie Champagne – suunnittelu
* Casey Niccoli – kuvat, taide
* Kevin Westenberg

## Lähteet
Saleisha Stowers

**Saleisha Stowers** (s. 10. tammikuuta 1986 Pasadena, Kalifornia) on yhdysvaltalainen malli ja *[[Huippumalli haussa]]* -tosi-tv-ohjelman yhdeksännen kauden voittaja.

*Huippumalli haussa* -ohjelman jälkeen Stowers on näytellyt televisiossa. Hän on näytellyt ainakin televisiosarjoissa *[[All My Children]]* (roolihahmona Cassandra Foster) ja *[[Päivien viemää]]* (Lani Price).

## Lähteet
Palm Springs (televisiosarja)

***Palm Springs*** () on yhdysvaltalainen television nuortensarja, jota esitettiin Yhdysvalloissa 30. toukokuuta – 4. heinäkuuta 2007 CW-kanavalla. Sarjan teko päätettiin lopettaa jo kahdeksan esitetyn jakson jälkeen, joten se jäi vain yhden tuotantokauden mittaiseksi. *Palm Springsin* käsikirjoittajana ja vastaavana tuottajana toimi Kevin Williamson. Sarja sijoittuu kalifornialaiseen Palm Springsin kaupunkiin ja kuvaa erään teiniryhmän ja heidän perheidensä elämää, joka on ensivaikutelmaa hohdottomampaa. Suomessa sarjaa esitti Nelonen eikä sitä suositeltu alle 13-vuotiaille.

## Aiheesta muualla
*
Chris Kontos

**Chris Kontos** voi tarkoittaa seuraavia henkilöitä:

*Chris Kontos, kanadalainen jääkiekkoilija
*Chris Kontos, yhdysvaltalainen rumpali
Omar Benson Miller

**Omar Benson Miller** (s. 1978) yhdysvaltalainen näyttelijä. Hän on näytellyt muun muassa elokuvissa ''8 Mile'' (2002) ja ''American Pie Presents: Band Camp'' (2005) sekä televisiosarjassa ''C.S.I. Miami''.

## Aiheesta muualla
*
Valkaisuaine

**Valkaisuaine** on kemikaali, jota käytetään esimerkiksi tekstiilien valkaisuun. Se sisältää usein yhdistettä, jossa toiseen atomiin sitoutunut happiatomi on heikkosidoksinen ja reagoi helposti monien muiden aineiden kanssa. Valkaisuaineissa käytettyjä yhdisteitä ovat muun muassa natriumhypokloriitti (NaClO) ja vetyperoksidi (H2O2). Valkaisuaineen sekoittaminen happopohjaisten puhdistusaineiden kanssa voi synnyttää myrkyllistä kloorikaasua (Cl2).

## Aiheesta muualla

* https://www.kemira.com/products/bleaching-chemicals/
Black Cobra (katujengi)

**Black Cobra** on Tanskan Roskildessa 2000-luvun taitteessa perustettu katujengi. Järjestö on levinnyt Ruotsiin, jossa sillä on alle kymmenen alaosastoa. Jäsenet ovat tyypillisesti maahanmuuttajataustaisia nuoria, joilla on tuomioita vakavista rikoksista.

Toukokuussa 2012 jengi ilmoitti lopettavansa toimintansa Ruotsissa. Sydsvenskan-lehden mukaan syynä pidetään viranomaisten koventuneita toimia järjestäytynyttä rikollisuutta kohtaan, sekä korkea-arvoisten jäsenten vanhenemisesta ja siirtymisestä tavallisen perhe-elämän pariin. 

## Lähteet
Karhunen

**Karhunen** on suomalainen sukunimi. Tunnettuja Karhusia:

* Anna Karhunen (s. 1981), toimittaja ja kirjailija
* Eeva Karhunen (myöh. *al-Khazaali*, s. 1986), runoilija ja taidemalli
* Esko Karhunen (1928–2016), koripalloilija ja koripallovaikuttaja
* Iida Karhunen (s. 2008), taitoluistelija
* Jarkko Karhunen (s. 1982), pesäpalloilija
* Jorma Karhunen (*Joppe Karhunen*, 1913–2002), hävittäjälentäjä ja kirjailija, Mannerheim-ristin ritari
* Juha Karhunen (s. 1954), tietojenkäsittelytieteen professori
* Jukka Karhunen, arkkitehti, yksi Arkkitehtitoimisto HKP:n perustajista
* Kari Karhunen (1915–1992), matemaatikko ja yritysjohtaja, professorin arvonimi, Onni Karhusen poika
* Marita Karhunen (s. 1958), pesäpalloilija
* Minna Karhunen (s. 1967), poliitikko, Etelä-Suomen aluehallintoviraston ylijohtaja
* Onni Karhunen (1881–1937), juristi, Osuuskassojen Keskusliiton toimitusjohtaja 1933–1937
* Pekka Karhunen (s. 1949), lääkäri, oikeuslääketieteen emeritusprofessori
* Toivo Karhunen (1882–1944), jääkäriluutnantti
* Tomi Karhunen (s. 1989), jääkiekkomaalivahti
* Tuomas Karhunen (s. 1981), metallimusiikin kitaristi
* Veikko Karhunen (1905–1986), kenraalimajuri ja kirjailija, Jorma Karhusen veli.
Lasten anime ja manga

**Lasten anime ja manga** (”kodomomuke”, ), usein länsimaissa yksinkertaisesti ”kodomo” () japanin kielen lasta tarkoittavan sanan mukaan, on tarkoitettu erityisesti ala-asteikäisille lapsille ja sisältää aiheita ja kuvastoa, joita pidetään heille sopivina. Tarinat ovat usein yksinkertaisia ja painottavat perheen ja ystävien merkitystä.

Lapsille suunnattuja japanilaisia sarjakuvalehtiä ovat esimerkiksi erityisesti pojille tarkoitettu *[[KoroKoro Comic]]* ja *[[Comic Bonbon]]*. Lapsille suunnatusta mangasta tuotetaan usein myös animea ja erilaisia oheistuotteita. Suosituimpiin lasten manga- ja animesarjoihin kuuluu esimerkiksi *[[Doraemon]]*, jonka julkaisu aloitettiin jo vuonna 1969.

Lasten anime ja manga jakaantuu kolmeen ryhmään seuraavasti:
* 
* 
* 

## Lähteet
Living in the Past (kappale)

**Living in the Past** on brittiläisen Jethro Tull -yhtyeen vuonna 1969 julkaistu kappale ja single. Se nousi Britanniassa listan sijalle 3 ja Yhdysvalloissa sijalle 11, tosin vasta vuonna 1973, jolloin single julkaistiin uudestaan *[[Living in the Past]]* -kokoelman yhteydessä. ”Living in the Past” on listasijoituksilla mitattuna Jethro Tullin suurin hitti sekä Britanniassa että Yhdysvalloissa.

Kappaleessa on 5/4-tahtilaji. Sanoituksessa kertojaminä toivoo elävänsä menneisyydessä; ajassa ennen sotaa. Vuonna 1984 kappaleen kirjoittaja, solisti Ian Anderson kertoi aina inhonneensa kappaletta ja kavahtaneensa, kun kappaleesta muodostui suuri hitti.

## Kappaleet
**A-puoli**
#
**B-puoli**
#

## Lähteet
*Kappaleet singlellä: 

### Viitteet
Ajatuksia jälleensyntymisestä

**Ajatuksia jälleensyntymisestä** on Jari Pietiläisen toimittama, jälleensyntymistä käsittelevä artikkelikokoelma, joka ilmestyi Kariston julkaisemana vuonna 1994. Teos sisältää 16 artikkelia.

## Vastaanotto

Skeptikko Kalevi Kuitunen arvosteli kirjan *[[Helsingin Sanomat|Helsingin Sanomissa]]*. Hänen mukaansa jälleensyntymisopin kasvanut suosio kulttuurissa on kuoleman kieltämisen ja välttelyn ilmenemismuoto. Teoksessa jälleensyntymisen ajatusta arvostellaan vain uskontojen opinkappaleiden kannalta.

## Lähteet
Kuoleman salaisuus

**Kuoleman salaisuus** on Kai Heikkilän ja Pertti Jokivuoren vuonna 1994 julkaisema kirja kuolemasta länsimaiden kulttuurihistoriassa.
Lapinkynsimö

**Lapinkynsimö** (*Draba lactea*, myös *D. wahlenbergii*) on pohjoisen pallonpuoliskon arktisten alueiden pienikokoinen ristikukkainen kasvi. Suomessa lapinkynsimö on harvinainen ja luokiteltu erittäin uhanalaiseksi lajiksi.

## Ulkonäkö ja koko

Löyhästi mätästävä, monivuotinen lapinkynsimö kasvaa 5–10 cm korkeaksi. Ohut, haaraton varsi on kalju, vihreä ja tavallisesti lehdetön. Ruusukelehdet ovat noin senttimetrin pituisia, suipohkoja ja ehytlaitaisia. Lehdissä on hapsikarvojen lisäksi tähti- ja hankakarvoja. Hyvin pienet kukat ovat valkoisia ja sijaitsevat varren latvassa. Lapinkynsimö kukkii Suomessa kesä-heinäkuussa. Siemenet kypsyvät suikeissa, kaljuissa ja 5–7 cm pitkissä liduissa.

Lapinkynsimö muistuttaa läheisesti tunturikynsimöä (*D. fladnizensis*). Suomessa lajista tunnetaan risteymiä kalliokynsimön (*D. norvegica*) ja lumikynsimön (*D. nivalis*) kanssa.

## Levinneisyys
Lapinkynsimö on pohjoisen tundran ja vuoristojen kasvilaji. Sitä tavataan Pohjois-Norjan, -Ruotsin ja -Suomen korkeimmilta tunturialueilta, Pohjois-Venäjän ja -Siperian tundravyöhykkeeltä, Alaskasta, Kalliovuorilta ja Pohjois-Kanadan arktiselta vyöhykkeeltä. Lajia tavataan yleisesti myös Grönlannissa ja Huippuvuorilla. Suomessa lapinkynsimöä on tavattu ainoastaan Enontekiöllä Kilpisjärven alueella viideltä suurtunturilta. Useat lajista tehdyt havainnot ovat kuitenkin varsin vanhoja. Suomessa laji löydettiin ensimmäisen kerran vuonna 1910.

## Elinympäristö
Lapinkynsimö on kalkinsuosija. Suomessa se viihtyy tunturien ajoittain kosteilla kalliopengermillä ja lumenviipymäpaikkojen liepeillä ala- ja keskipaljakalla korkeimmillaan 1000 metrin korkeudella.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.
* Väre, Henry: *Lapinkynsimö*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 136.

### Viitteet

## Aiheesta muualla
*Kasviatlas 2020: Lapinkynsimön levinneisyys Suomessa.
*ITIS: ''Draba lactea'' 
*United States Department of Agriculture (USDA): ''Draba lactea''
Back to the Future: The Game

**Back to the Future: The Game** on Telltale Gamesin kehittämä, erillisissä osissa julkaistava seikkailupeli. Pelin ensimmäinen osa julkaistiin 22. joulukuuta 2010 ja viides, sekä viimeinen osa julkaistiin 23. kesäkuuta 2011. Peli pohjautuu Paluu tulevaisuuteen -elokuvatrilogiaan ja sen jälkeisiin tapahtumiin. Pelin kehityksessä on vahvasti mukana yksi kaikkien Paluu tulevaisuuteen -elokuvien käsikirjoittaijista, Bob Gale. Elokuvasaagan pääosia esittäneet näyttelijät Michael J. Fox ja Christopher Lloyd ovat antaneet tukensa projektille ja luvan käyttää näköisyyksiänsä hahmoissa. Tiedemies Doc. Brownia näytellyt Lloyd myös ääninäyttelee roolinsa, kun taas Marty McFlyta tulkitsee imitaattori *AJ LoCascio*.

## Tarina
Pelin tarina sijoittuu kuusi kuukautta *[[Paluu tulevaisuuteen III]]* -elokuvan jälkeen. Sopeutumista elämäänsä ilman parasta ystäväänsä yrittävä Marty McFly joutuu yllättäen käyttämään aikakonetta päästäkseen vuoteen 1931, jolloin Yhdysvalloissa on kieltolaki. Siellä hänen tehtävänsä on pelastaa tuhopoltosta vankilaan joutunut ystävänsä Doc. Emmett Brown.

## Osat

## Ääninäyttelijät
*A.J. Locascio - Marty McFly, Leech
*Michael J. Fox - William McFly, tulevaisuuden Marty McFly
*Christopher Lloyd - Emmett Brown, Jacques Douteux
*James Arnold Taylor - nuori Emmett Brown
*Kid Beyond - Biff Tannen
*Thomas F. Wilson - Biff Tannen (vuoden 2015 uudelleenjulkaisu)
*Owen Thomas - Kid Tannen, Beauregard Tannen
*Michael X. Sommers - George McFly, Arthur McFly
*Aimee Miles - Lorraine Baines McFly
*Claudia Wells - Jennifer Parker
*Rebecca Sweitzer - Edna Strickland
*Shannon Nicholson - nuori Edna Strickland
*Mark Barbolak - Danny Parker, Danny Parker Jr.

## Lähteet

## Aiheesta muualla
* 
*Virallinen sivusto
Sekopää

**Sekopää** on rap-artisti Asteen kappale hänen neljänneltä studioalbumiltaan, *[[Sirkus palaa]]*. Kappale julkaistiin singlenä 21. helmikuuta 2011. Kappaleella vierailee laulaja Pete Parkkonen. Single sisältää myös MGI:n ja Lennon tekemän remixin artistin *[[Nuorallatanssija (Asteen albumi)|Nuorallatanssija]]* -albumin "Paris Hilton" -kappaleesta.

*Sekopää* nousi kuudeksi viikoksi latauslistalle, jossa sen paras sijoitus oli 22. sija.

## Kappaleet

## Listasijoitukset

## Lähteet